Nama ini merupakan nama orang dalam bahasa Cina; nama keluarganya ialah *Teo*.

**Mejar (k) David Teo** (lahir 1 Ogos 1964) ialah seorang penerbit filem, usahawan, pelakon dan penyanyi Malaysia berketurunan Cina. Beliau merupakan pengasas dan Ketua Pegawai Eksekutif Metrowealth, ia turut mempunyai beberapa anak syarikat seperti MIG Sound, MIG Talent dan Temasek Studios. MiG Pictures di bawah kendalian David Teo telah menghasilkan lebih dari 100 judul filem semenjak tahun 2000.

Biografi
--------

Mejar (K) David Teo dilahirkan pada 1 Ogos 1964 dan berasal dari Kampung Buluh Kasap, beliau menerbitkan filem pertamanya pada dan sehingga April 2015, MiG Pictures dan anak syarikat sudah pun menghasilkan 119 filem. Setakat ini, Mejar (K) David Teo merupakan antara penerbit filem tempatan yang paling berjaya dan telahpun menerbitkan filem-filem tempatan Malaysia yang paling terlaris apabila berjaya memungut kutipan melebihi RM12 juta setakat ini.

Beliau memulakan kerjaya dalam bidang jualan langsung pada tahun 1986 dan pada tahun 2000, beliau menerbitkan filem pertama beliau iaitu filem Islamik Sci-Fi 'Syukur 21' dengan menampilkan kumpulan nasyid terkenal Raihan.

David Teo telah diperkenankan oleh Seri Paduka Baginda Yang Dipertuan Agong terhadap Majlis Angkatan Tentera untuk menerima Penganugerahan Tauliah Kehormat Dalam Angkatan Tentera Sukarela Persekutuan-ASP yang membawa gelaran "Mejar" pada 27 Disember 2011.

Atas kredibiliti David Teo yang sentiasa menepati citarasa para penonton, MiG Production yang juga di bawah kendaliannya telah diberikan 200 jam penerbitan drama setiap tahun. Drama pertama terbitan syarikatnya adalah Biar Rahsia yang disiarkan sebanyak 26 episod menerusi RTM.

Selain melibatkan diri secara serius dalam bidang penerbitan filem dan drama, kini Mejar (K) David Teo juga berjinak-jinak sebagai pelakon dan penyanyi. Dia tampil sebagai salah seorang pelakon dalam filem *Upin & Ipin: Jeng Jeng Jeng!* dan cameo menerusi filem *Suamiku Jatuh Dari Langit*, *Remp-It*, *Kala Malam Bulan Mengambang*, dan *Susuk*, selain itu memegang watak utama menerusi Cerekarama TV3, *Sederet 2X5* yang ke udara pada 17 November 2006. Single pertama beliau, "Kacang" diterbitkan pada tahun 2014.

Kontroversi
-----------

### Kenyataan menghina P. Ramlee

Pada Julai 2016, David Teo menerusi ruangan hiburan *The Malay Mail Online* menyatakan komitmen MiG untuk membimbing para pelakon untuk mengembangkan bakat sehingga mampu bergelar jutawan. Namun tindakannya menyandarkan seniman agung P. Ramlee sebagai contoh pelakon yang berlagak dan berjoli hingga tiada duit pada usia tua membangkitkan kemarahan dalam kalangan anak seni dan netizen amnya. Berikut ialah kenyataan beliau:

> "KALAU tak jadi jutawan, jangan jadi pelakon. Gila glamor buat apa? Kita kena kaya raya. Jangan seperti P Ramlee tinggal pun di tepi Bukit Bintang. Kita tak boleh masa glamor lupa diri, berlagak dan berjoli tetapi bila dah tua tak ada duit."

Kenyataan inilah yang menyebabkan ketua pegawai eksekutif Metrowealth Pictures itu diselar kerana dianggap menghina seniman agung negara. Menurut pengarang buku *Membedah P. Ramlee* Daniyal Kadir, kenyataan tersebut amat tidak wajar. Pengarah dan pelakon Sabri Yunus pula memilih untuk menyindir Teo dengan status Facebook yang puitis dan sinis. Presiden Persatuan Penulis Lakon Layar Kuala Lumpur dan Selangor (PENULIS) Alfie Palermo pula menyifatkan kenyataan Teo sebagai ironik. Kenyataan David turut dikutuk oleh Komuniti Filem Titiwangsa, yang menghimpunkan penggiat serta pencinta filem antaranya pengarah *Bunohan* Dain Said dan ahli sejarah filem Hassan Muthalib.

Netizen amnya turut berkongsi rasa tidak senang hati dengan kenyataan Teo yang dianggap biadap, mereka rata-rata membandingkan mutu filem terbitannya dengan puluhan filem P. Ramlee yang malar segar dan ditonton tanpa jemu hingga kini. Namun ada juga yang berpendapat Teo sekadar memberi nasihat dan melahirkan keprihatinan terhadap industri seni. Amir Hafizi, penulis skrip filem *Hikayat Merong Mahawangsa* dan *Magika* menganggap Teo sekadar prihatin. Pengarah dan pelakon Melissa Saila turut menyelar kenyataan Teo dan berpendapat karya P.Ramlee kaya dengan cara yang tersendiri

### Insiden ditempeleng semasa acara TN50

Pada 17 Mei 2017, David Teo sekali lagi terlibat dalam suatu kontroversi berkelakuan kurang ajar di hadapan Perdana Menteri Malaysia Datuk Seri Najib Tun Razak ketika sesi soal jawab Transformasi Nasional (TN50) di Seri Perdana, Putrajaya yang dianjurkan Perdana Menteri. David Teo kedengaran seperti menengking semasa mengajukan soalan kepada perdana menteri. Ini adalah disebab moderator Rosyam Nor tidak memberikan mikrofon kepada David semasa pertanyaan dan David terpaksa cakap kuat untuk suarakan pendapatnya seolah-olah David hendak mencetuskan kontroversi.

Pelakon dan pelawak Sulaiman Yassin juga dikenali mengikut nama samarannya "Mat Over" bangun dari tempat duduknya dan cuba menampar Teo yang membalas dengan cubaan untuk menyepak sebelum pegawai-pegawai sekuriti menghalang insiden pergelutan antara kedua-dua orang itu daripada menjadi lebih teruk. Insiden pergelutan ini berlaku beberapa meter di hadapan perdana menteri Malaysia, Najib Razak yang kelihatan tenang semasa insiden berlaku. Kedua-dua David Teo dan Sulaiman Yassin kemudiannya dipanggil oleh perdana menteri untuk memberi salam dan memohon maaf antara satu sama lain beberapa minit kemudian selepas terjadinya insiden pergelutan itu. Ketika ditanya, Sulaiman Yassin berkata bahawa beliau tidak berpuas hati dengan cara kurang ajar David Teo menanyakan soalan kepada perdana menteri Baju Merah mendesak David Teo untuk memohon maaf kepada semua rakyat Malaysia dan pemimpinnya kerana telah memalukan pemimpin dengan bersikap kurang ajar tanpa rasa hormat. Mereka juga mendesak Kementerian Pertahanan agar menarik balik gelaran kehormat "Mejar" yang dinobatkan oleh Angkatan Tentera Malaysia keatas David.

Diskografi
----------

Single| Tahun | Tajuk lagu | Menampilkan |
| --- | --- | --- |
| 2014 | "Kacang" | Cat Farish, Rafidah Ibrahim dan Zarul |
| 2015 | "Kawan Lama Salam Hari Raya" | Yasin Sulaiman dan Atikah Suhaime |
| 2022 | "My Love My Baby" | Chumiee Omey, Suhaimi Azmi, Dai Fuad dan Aaliyah Natasha |

Filemografi
-----------

### Filem

#### Sebagai penerbit dan pelakon

| Tahun | Tajuk | Catatan |
| --- | --- | --- |
| 2000 | *Syukur 21* |  |
| 2001 | *No Problem* |  |
| 2002 | *Mendam Berahi* |  |
| *Mami Jarum* |  |
| 2003 | *Mistik* |  |
| *Mami Jarum Junior* |  |
| *Cinta Kolestrol* |  |
| *Jutawan Fakir* |  |
| 2004 | *Kuliah Cinta* |  |
| *Tangkai Jering* |  |
| *Hingga Hujung Nyawa* |  |
| *7 Perhentian* |  |
| 2005 | *Cinta Fotokopi* |  |
| *Potret Mistik* |  |
| *Lady Boss* |  |
| *Anak Mami Kembali* |  |
| 2006 | *Tentang Bulan* |  |
| *Main-Main Cinta* |  |
| *Remp-It* |  |
| 2007 | *9 September* |  |
| *Jangan Pandang Belakang* |  |
| 2008 | *Congkak* |  |
| *I'm Not Single* | Sebagai pelakon; David |
| *Senario The Movie: Episode 1* |  |
| *Selamat Pagi Cinta* |  |
| *Jangan Pandang Belakang Congkak* | Sebagai pelakon |
| *Kala Malam Bulan Mengambang* | Sebagai pelakon; Tauke Hotel |
| *Brainscan: Aku Dan Topi Ajaib* |  |
| 2009 | *Syurga Cinta* |  |
| *Santau* |  |
| *Jangan Tegur* |  |
| *Senario The Movie Episode 2: Beach Boys* |  |
| 2010 | *Adnan Semp-It* |  |
| *Zoo'* |  |
| *Mantra* |  |
| *Senario Asam Garam* |  |
| *Semerah Cinta Stilleto* |  |
| *Jangan Pandang Belakang Congkak 2* |  |
| *V3 Samseng Jalanan* |  |
| *Ngangkung* |  |
| *Cuti-Cuti Cinta* |  |
| *Aku Masih Dara* |  |
| *Damping Malam* |  |
| 2011 | *Kembar Siang* |  |
| *Kongsi* |  |
| *3,2,1 Cinta* |  |
| *Bini-Biniku Gangster* |  |
| *Flat 3A* |  |
| *Senario The Movie Ops Pocot* |  |
| *Sekali Lagi* |  |
| *Alamak... Toyol!* |  |
| *Papa I Love You* |  |
| 2012 | *Keramat* |  |
| *Sumpahan Kum Kum* |  |
| *7 Petala Cinta* |  |
| *Hantu Dalam Botol Kicap* |  |
| *3 Temujanji* |  |
| *Hanya Aku Cinta Kau Seorang* |  |
| *Nongkrong* |  |
| *Adnan Sempit 2* |  |
| *8 Jam* |  |
| *Salam Cinta* |  |
| *Aji Noh Motor* |  |
| *X* |  |
| *Pe3* | Sebagai pelakon; Inspektor |
| *Budak Pailang* |  |
| *Taikun* |  |
| *Ajiboy* |  |
| *Aku Terima Nikahnya* |  |
| *Strawberi Cinta* |  |
| 2013 | *Minyak Dagu* |  |
| *Wawa Semput* |  |
| *Pada Suatu Cinta Dahulu* |  |
| *Cerita Kita* |  |
| *Dua Kalimah* |  |
| *99 Kali Rindu* |  |
| *Bro, Nampak Motor Gua?* |  |
| *Adnan Sempit 3* |  |
| *1 Lawan Satu* |  |
| *Paku Pontianak* |  |
| *Bencinta* |  |
| *Longkai* |  |
| *Lagenda Budak Hostel* |  |
| *Highland Tower* |  |
| *Ustaz, Mu Tunggu Aku Datang* |  |
| *Aku Pilih Kamu* |  |
| *Laki-Laki* |  |
| 2014 | *Muka Surat Cinta* |  |
| *Jangan Pandang Belakang Boleh* |  |
| *Sniper* |  |
| *Kaki Kitai* |  |
| *Glorifying Love* |  |
| *Awak Nak Kahwin Dengan Saya?* |  |
| *Nasi Tangas* |  |
| *Lu, Gua, Bro!* |  |
| *Adnan Sempit Sawadikap* |  |
| *Kelibat* |  |
| *Pengantin Malam* |  |
| *Kasut Ku Kusut* |  |
| 2015 | *Badi* |  |
| *Hantu Bungkus Ikat Tepi* |  |
| *Suamiku Jatuh Dari Langit* | Sebagai pelakon; Ah Long |
| *Keranda Tok Wan Terbang* |  |
| 2016 | *Zack Kapcai* |  |
| *Kipidapp! Selamatkan Hari Jadi* |  |
| *Volkswagen Kuning* |  |
| *Upin & Ipin: Jeng Jeng Jeng!* | Sebagai pelakon; Lavid |
| 2017 | *Dorm Melati* |  |
| *Love From Kampung* |  |
| *Hospital* |  |
| *Kolestrol vs Cinta* |  |
| 2023 | *Coast Guard Malaysia: Ops Helang* |  |
| *Gui* | Sebagai pelakon; Tan Sri Lo |

### Drama

#### Sebagai penerbit

| Tahun | Tajuk | Saluran TV |
| --- | --- | --- |
| 2009 | *Jangan Pandang Belakang Congkak The Series* | Astro Warna |
| *Legasi 43 Karat* | TV3 |
| 2010 | *Adnan Semp-It The Series* | Astro Warna |
| 2011 | *Ana lu'lu* | TV3 |
| 2012 | *Takdir Qismah* |
| *Bini-Bini Perkasa* |
| 2013 | *Dewi Lasak* |
| 2016 | *Sha & Shah* | Astro Ria |
| *Si Kolot Suamiku* |
| 2016–2017 | *Hantu Punya Bos* | TV3 |
| 2021 | *Derita Untuk Bahagia* | Astro Prima |
| *Mr. Millennium* | TV9 |
| 2023 | *Bukan Syurga Pilihan* | Astro Prima |
| *Adnan Runner* | TV3 |
| *Hijrah Jannah* | Astro Ria |

### Telefilem

#### Sebagai penerbit dan pelakon

| Tahun | Tajuk | Saluran TV | Catatan |
| --- | --- | --- | --- |
| 2022 | *Radio Atok* | TV9 | Sebagai pelakon |

### Televisyen

| Tahun | Tajuk | Saluran TV | Catatan |
| --- | --- | --- | --- |
| 2017 | *Sepahtu Reunion Live* | Astro Warna | Episod: "Hantu Raya Balai Raya" |
| 2021 | Episod: "Masih Lagi Sayang" |
|

Rujukan
-------

1. ↑
2. ↑  Angelin Yeoh (13 July 2016). Filmmaker David Teo angers industry peers *star2.com*. Retrieved 14 July 2016.
3. ↑
4. ↑
5. ↑
6. 1 2 3 4  Nizam Bakeri (11 Julai 2016). Anak seni, netizen selar kenyataan David Teo ...'tak mahu merempat macam P Ramlee' Astro Awani. Dicapai pada 12 Julai 2016.
7. ↑  Raja Nurfatimah Mawar Mohamed dan Irwan Shafrizan Ismail (18 Mei 2017). David Teo, Mat Over berdamai di hadapan PM *Berita Harian*. Dicapai pada 19 Mei 2017.
8. ↑  David Teo ditampar - kecoh di Seri Perdana Astro Awani. Diperoleh pada 17 Mei 2017.
9. ↑  Kami beri David Teo tiga hari untuk minta maaf - GMPN Astro Awani. Diperoleh pada 18 Mei 2017.

Pautan luar
-----------

* David Teo di Pangkalan Data Filem Internet (IMDb)
* David Teo di Facebook
* David Teo di Instagram
* David Teo di Twitter